[{"text_idx": "#000004", "text": "Meeste esiliigas peeti teisipa\u0308eva o\u0303htul u\u0308ks teise vooru kohtumine, kus kuuel viimasel aastal esikolmikus lo\u0303petanud ning 2017 ja 2018 tiitligi vo\u0303itnud Tartu U\u0308likool oli tasava\u0308gise avapoolaja ja\u0308rel kindlalt parem HC Viimsi/To\u0308o\u0308riistamarketist 36:27 (13:10)."}, {"text_idx": "#000005", "text": "Avavoorus pidid mo\u0303lemad klubid vastu vo\u0303tma napi kaotuse, kui Tartu U\u0308likool ja\u0308i minimaalselt alla Po\u0303lva Coopile ning HC Viimsi/To\u0308o\u0308riistamarket tunnistas Viljandi Spordikooli kaheva\u0308ravalist paremust. Mullu kohtus TU\u0308 esiliiga po\u0303hiturniiril kahel korral viimsilaste duubelmeeskonnaga ning sai suureskoorilised vo\u0303idud 39:27 ja 55:29, kirjutab Eesti Ka\u0308sipalliliit pressiteates."}, {"text_idx": "#000006", "text": "Vo\u0303rdselt alanud ma\u0308ngus toimus esimene minimurrang kohe, kui Arlo Talmar oli ku\u0308lalised ta\u0308pse karistusviskega 3:2 ette viinud. Janno Kuus, Rando Sein ja uuesti Kuus po\u0308o\u0308rasid numbrid kiirelt tartlaste kasuks 5:3. Pa\u0308rast Klaus Peeter Ru\u0308u\u0308tli tabamust, mis 16. minutil seisuks 7:5 tegi, ei saanud kumbki meeskond va\u0308ravat koguni kuue minuti va\u0308ltel."}, {"text_idx": "#000007", "text": "Siis keeras Sein va\u0308ravakraani ja\u0308lle lahti ja Tartu U\u0308likool sai esmakordselt kolmega juhtima. 24. minutil tuli Ru\u0308u\u0308tli viskest 10:7 ning Viimsi ma\u0308ngis pea neli minutit va\u0308hemuses, ent lubas vastastel vaid korra palli oma puuri saata. Jarno Nurm ja Andreas Kepp va\u0308hendasid vahe juba kahele, kuid puhkama mindi TU\u0308 eduseisul 13:10."}, {"text_idx": "#000008", "text": "Mullu Tartu meeskonna kasuks kahe peale 269 va\u0308ravat visanud Sein ja Ru\u0308u\u0308tli kasvatasid teie poolaja algul edu 15:10-ni. Va\u0308ravatesadu ja\u0308tkus mo\u0303lemalt poolt, aga mainitud kaks snaiprit viisid 34. minutil TU\u0308 juba 18:12 ette. Viimsi peatreener Kristo Ja\u0308rve vo\u0303ttis minutilise mo\u0303tlemisaja, ent kaotusseis vaid kasvas."}, {"text_idx": "#000009", "text": "Tabama hakkasid teisedki tartlased ja pa\u0308rast Siim Markus Saarendi va\u0308ravat kirjutati edu juba kahekohalise numbriga \u2013 23:13. Kuue minutiga tehtud 6:0 vahespurdi lo\u0303petas Mart Variku tabamus, kuid eelmisel hooajal esiliigas pronksmedali vo\u0303itnud U\u0308likool oli jo\u0303udnud pu\u0308u\u0308dmatusse kaugusse."}, {"text_idx": "#000010", "text": "Sama kogus va\u0308ravaid, mis kaks meeskonda esimesel poolajal kokku said, visati a\u0308ra juba teise pooltunni 18. minutiks! Viimsi va\u0308hendas veidi kaotusseisu, aga Tartu U\u0308likool sai 36:27 vo\u0303idu. Sein viskas kaheksa, Ru\u0308u\u0308tli seitse ja Kaarel Raidmets viis va\u0308ravat, viimsilaste poolel tabas Talmar seitse, Nurm kuus ja Varik neli korda."}, {"text_idx": "#000013", "text": "eesti ka\u0308sipallimeistrivo\u0303istluste esiliigahc viimsi/to\u0308o\u0308riistamarkettartu u\u0308likool"}, {"text_idx": "#000015", "text": "Arcwoodi seeria ja noorte meeste ma\u0308ngumaa ehk esiliiga kokkuvo\u0303te"}, {"text_idx": "#000016", "text": "Viimsi hoidis ta\u0308htsa vo\u0303iduga veerandfinaali vo\u0303imalused elus"}, {"text_idx": "#000017", "text": "Esiliigas vahetus liider, Viimsi hoidis veerandfinaali lootuse elus"}, {"text_idx": "#000019", "text": "Tunamullune esiliiga meister noppis esimese vo\u0303o\u0303rsilvo\u0303idu"}]